Οικονομικά Στοιχεία Α΄ Εξαμήνου 20201

[[1]](#footnote-2)

* Ολοκλήρωση των συναλλαγών Cairo & FPS τον Ιούνιο

* Μείωση του δείκτη NPEs κατά 17,5 ποσοστιαίες μονάδες σε ετήσια βάση στο 15,3%, το χαμηλότερο ποσοστό στο ελληνικό τραπεζικό σύστημα
* Ενίσχυση του δείκτη προβλέψεων προς μη εξυπηρετούμενα ανοίγματα κατά 610 μονάδες βάσης σε ετήσια βάση σε 60,6%
* Καθαρά κέρδη[[2]](#footnote-3) €176εκ. το Α΄ εξάμηνο 2020 έναντι €97εκ. την αντίστοιχη περυσινή περίοδο
* Ενίσχυση οργανικών κερδών προ προβλέψεων κατά 8,0% σε ετήσια βάση σε €435εκ.
* Δείκτης κόστους πιστωτικού κινδύνου 1,44% το Α΄ εξάμηνο 2020
* Αύξηση ενήμερων χορηγήσεων κατά €1,3δισ. το Α΄ εξάμηνο 2020
* Αύξηση καταθέσεων κατά €0,3δισ. από το τέλος του 2019
* Βελτίωση του δείκτη χορηγήσεων προς καταθέσεις σε 81,6% από 86,5% ένα χρόνο πριν
* Δείκτης συνολικής κεφαλαιακής επάρκειας 15,5%, αυξημένος κατά 110 μονάδες βάσης στο Β΄ τρίμηνο - Δείκτης CET1 13,0%

«Η πανδημία συνεχίζει να καθορίζει το οικονομικό περιβάλλον στην Ελλάδα και παγκοσμίως. H εγχώρια οικονομική ανάπτυξη συναρτάται με τις εξελίξεις του Covid-19 και η πιθανότητα ενός μεγαλύτερου αρνητικού αντικτύπου εμφανίζεται αυξημένη.

Μετά την επιτυχή ολοκλήρωση του σχεδίου μας για τη μείωση των μη εξυπηρετούμενων δανείων, εστιάζουμε εξ ολοκλήρου στη χρηματοδότηση της οικονομίας και στη στήριξη των πελατών μας, νοικοκυριών και ιδίως των επιχειρήσεων, ώστε να ξεπεράσουν τη δύσκολη συγκυρία. Παρέχουμε προγράμματα αναστολής πληρωμών και προσφέρουμε ρευστότητα για την κάλυψη της ζήτησης νέων χρηματοδοτήσεων που οφείλεται στην πανδημία. Οι χορηγήσεις ενήμερων επιχειρηματικών δανείων αυξήθηκαν κατά 1,1 δισεκατομμύριο ευρώ το πρώτο εξάμηνο του έτους. Συμμετέχουμε πλήρως στις κρατικές πρωτοβουλίες, όπως το TΕΠΙΧ II και το Πρόγραμμα Εγγυήσεων, και αναμένουμε ότι τα επιχειρηματικά δάνεια, μετά από τυχόν αποπληρωμές, θα αυξηθούν πάνω από 2 δισεκατομμύρια ευρώ για το σύνολο του έτους.

Παρά τις εξωτερικές προκλήσεις, ολοκληρώσαμε τη συμφωνία με την doValue για την FPS και την τιτλοποίηση Cairo, μειώνοντας το ποσοστό των NPEs στο 15% και αποτελώντας σημείο αναφοράς για τον τραπεζικό κλάδο στην Ελλάδα, σε συνδυασμό με τον ισχυρότερο δείκτη κάλυψης των NPEs, άνω του 60%. Ενισχύσαμε περαιτέρω την κεφαλαιακή μας θέση περισσότερο από εκατό μονάδες βάσης και ο δείκτης συνολικών κεφαλαίων διαμορφώθηκε στο 15,5%.

Παρά τις αυξημένες προβλέψεις σε σχέση με το πλάνο πριν την εκδήλωση της πανδημίας, η Eurobank αποδεικνύεται ανθεκτική στις νέες προκλήσεις. Τα κέρδη προ προβλέψεων ανήλθαν σε μισό δισεκατομμύριο ευρώ για το πρώτο εξάμηνο του έτους με σταθερά τα επιτοκιακά έσοδα και σημαντική συνεισφορά των εσόδων από αμοιβές και προμήθειες. Η συμβολή των διεθνών δραστηριοτήτων μας ήταν και πάλι ουσιαστική. Η παρουσία μας στο εξωτερικό αποτελεί βασικό ανταγωνιστικό μας πλεονέκτημα.

Έχοντας αναπτύξει ένα ανθεκτικό επιχειρηματικό μοντέλο και αντιμετωπίσει επιτυχώς το ζήτημα των NPEs, με ενισχυμένη κεφαλαιακή επάρκεια και με σχέδιο για την επέκταση των εργασιών, η Eurobank είναι έτοιμη να αξιοποιήσει στο έπακρο τις ευκαιρίες με την επιστροφή της οικονομίας σε τροχιά ανάπτυξης.»

 Φωκίων Καραβίας, Διευθύνων Σύμβουλος

**Ανάλυση Αποτελεσμάτων Α΄ Εξαμήνου 2020**

Το Α΄ εξάμηνο 2020 σηματοδοτήθηκε από την επιτυχή ολοκλήρωση του πλάνου μείωσης των NPEs στο επίπεδο του 15%, το χαμηλότερο στο ελληνικό τραπεζικό σύστημα. Παράλληλα συνεχίστηκαν οι προσπάθειες ενίσχυσης της οργανικής κερδοφορίας και στήριξης των πελατών στις νέες συνθήκες που έχουν πλέον διαμορφωθεί μετά την εξάπλωση της πανδημίας Covid-19 από τις αρχές του έτους.

* Βασική προτεραιότηταστην τρέχουσα συγκυρία είναι η **στήριξη των πελατών** μέσα από την παροχή προγραμμάτων αναστολής οφειλών (payment moratoria) και νέων χρηματοδοτήσεων. Ειδικότερα, κατά το Α΄ εξάμηνο 2020 το σύνολο των ενήμερων πελατών υπό καθεστώς αναστολής δόσεων ανερχόταν σε €5δισ. στην Ελλάδα και €2,3δισ. στο εξωτερικό, ενώ οι **ενήμερες χορηγήσεις** σημείωσαν αύξηση κατά €1,3δισ. συνολικά σε σχέση με το τέλος του 2019. Τα **υπόλοιπα χορηγήσεων** διαμορφώθηκαν σε €38,1δισ. στο τέλος Ιουνίου ή €40,6δισ. pro-forma για την αναγνώριση των ομολόγων υψηλής διαβάθμισης της τιτλοποίησης Cairo.
* Οι **καταθέσεις πελατών** ενισχύθηκαν κατά €0,4δισ. το Α΄ εξάμηνο 2020, ενώ ο **δείκτης χορηγήσεων προς καταθέσεις** βελτιώθηκε σημαντικά σε 81,6%, από 86,5% το αντίστοιχο περυσινό διάστημα.
* Η **χρηματοδότηση από το ευρωσύστημα** ανήλθε σε €8,0δισ. το Β΄ τρίμηνο 2020 μέσω του προγράμματος ρευστότητας TLTRO III.
* Τα **καθαρά κέρδη**[[3]](#footnote-4) αυξήθηκαν σε €176εκ. το Α΄ εξάμηνο 2020, από €97εκ. ένα χρόνο πριν.
* Tα **καθαρά έσοδα από τόκους** ενισχύθηκανκατά 0,6% σε ετήσια βάση και διαμορφώθηκαν σε €689εκ. το Α΄ εξάμηνο 2020. Αύξηση σημειώθηκε και σε τριμηνιαία βάση κατά 2,9% σε €349εκ. Το καθαρό επιτοκιακό περιθώριο υποχώρησε κατά 19 μονάδες βάσης έναντι του Α΄ εξαμήνου 2019 σε 2,09%.
* Τα **καθαρά έσοδα από αμοιβές και προμήθειες** ενισχύθηκανκατά15,7% σε ετήσια βάση και ανήλθαν σε €180εκ., κυρίως λόγω των εσόδων από ενοίκια, τις εργασίες στις κεφαλαιαγορές και τη διαχείριση περιουσίας. Σε επίπεδο τριμήνου μειώθηκαν κατά 4,9% λόγω της εξάπλωσης της πανδημίας και το lockdown από τα τέλη του Α΄ τριμήνου 2020.
* Τα **οργανικά έσοδα** αυξήθηκαν κατά 3,4% σε ετήσια βάση σε €869εκ. και 1,3% σε τριμηνιαία βάση σε €437εκ. Τα **συνολικά έσοδα** ενισχύθηκαν κατά 2,6% το Ά εξάμηνο 2020 σε €935εκ. και κατά 15,2% το Β΄ τρίμηνο 2020 έναντι του Α΄ τριμήνου σε €501εκ.
* **Οι Λειτουργικές δαπάνες** υποχώρησαν κατά 4,7% στην Ελλάδα και 0,8% σε επίπεδο Ομίλου και διαμορφώθηκαν σε €434εκ συνολικά το Α΄ εξάμηνο 2020. Ο δείκτης κόστους-εσόδων βελτιώθηκε σε ετήσια βάση σε 46,4% το Α΄ εξάμηνο 2020, από 48,0% την αντίστοιχη περίοδο του 2019.
* **Τα οργανικά κέρδη προ προβλέψεων** αυξήθηκαν κατά 8,0% σε ετήσια βάση σε €435εκ. και κατά 5,8% σε τριμηνιαία βάση σε €224εκ. Τα **συνολικά κέρδη προ προβλέψεων** ενισχύθηκαν κατά 5,7% σε €501εκ. το Α΄ εξάμηνο 2020 και κατά 34,1% το Β΄ τρίμηνο 2020 σε €287εκ.
* **Οι προβλέψεις επισφαλών απαιτήσεων** ανήλθαν σε €271εκ. το Α΄ εξάμηνο και αντιστοιχούσαν σε 144 μονάδες βάσης επί των μέσων χορηγήσεων.
* Η **κάλυψη των NPEs** από τις σωρευτικές προβλέψεις ενισχύθηκε κατά 610 μονάδες βάσης σε ετήσια βάση και ανήλθε σε 60,6% λαμβανομένης υπόψη της ολοκλήρωσης της τιτλοποίησης Cairo.
* Ο **δείκτης των NPEs**, μετά το Cairo,μειώθηκε σε 15,3%, το χαμηλότερο επίπεδο μεταξύ των ελληνικών τραπεζών. Σε ετήσια βάση, ο δείκτης NPEs υποχώρησεκατά 17,5 ποσοστιαίες μονάδες. Ο **σχηματισμός των νέων μη εξυπηρετούμενων ανοιγμάτων (NPE formation)** ήταν αρνητικός κατά €77εκ. το Β΄ τρίμηνο 2020.
* **Οι δραστηριότητες στο εξωτερικό** παρέμειναν κερδοφόρες με τα **καθαρά κέρδη**[[4]](#footnote-5) να διαμορφώνονται σε €82εκ. το Α΄ εξάμηνο 2020, έναντι €99εκ. το Α΄ εξάμηνο 2019. Τα οργανικά κέρδη προ προβλέψεων υποχώρησαν κατά 7,1% σε €122εκ. λόγω αύξησης των λειτουργικών δαπανών κατά 12,2%.
* Το **συνολικό αποτέλεσμα** ήταν αρνητικό σε €1.166εκ. το Α΄ εξάμηνο 2020 και περιλαμβάνει τη ζημιά από τις συναλλαγές Cairo & FPS ποσού €1.334εκ. (μετά φόρων).
* Ο δείκτης **συνολικής κεφαλαιακής επάρκειας** (CAD) αυξήθηκε κατά 110 μονάδες βάσης έναντι του Α΄ τριμήνου 2020 και διαμορφώθηκε σε 15,5%, ενώ ο **δείκτης CET1** διαμορφώθηκε σε 13,0% το Α΄ εξάμηνο 2020, μετά την επίπτωση από τις συναλλαγές Cairo & FPS. Το σταθμισμένο ενεργητικό διαμορφώθηκε σε €40,8δισ. στο τέλος Ιουνίου 2020.

**Καθαρά Κέρδη**4

**(€εκ.)**

**(€εκ.)**

**Οργανικά Κέρδη προ Προβλέψεων**

**(€εκ.)**



**Δείκτης NPEs**

**(%)**

**(€εκ.)**

**Δείκτες Κεφαλαιακής Επάρκειας**

**(%)**

**(€εκ.)**

**Δείκτης Κάλυψης NPEs**

**(%)**

**(€εκ.)**

**Δάνεια/Καταθέσεις**

**(%)**

**(€εκ.)**





Α Οικονομικά Στοιχεία Eurobank Holdings

|  |  |  |  |
| --- | --- | --- | --- |
| **Βασικά Οικονομικά Μεγέθη[[5]](#footnote-6)** | **Α΄ Εξάμηνο 2020** | **Α΄ Εξάμηνο 2019** | **Μεταβολή** |
| Καθαρά Έσοδα από Τόκους | €689εκ. | €685εκ. | 0,6% |
| Καθαρά Έσοδα Προμηθειών  | €180εκ. | €156εκ. | 15,7% |
| Λειτουργικά Έσοδα | €935εκ. | €912εκ. | 2,6% |
| Λειτουργικά Έξοδα  | €434εκ. | €438εκ. | -0,8% |
| Οργανικά Κέρδη προ Προβλέψεων  | €435εκ. | €403εκ. | 8,0% |
| Κέρδη προ Προβλέψεων  | €501εκ. | €474εκ. | 5,7% |
| Προβλέψεις για Πιστωτικούς Κινδύνους | €271εκ. | €348εκ. | -22,1% |
| Προσαρμοσμένα Καθαρά Κέρδη | €176εκ. | €97εκ. | 82,2% |
| Καθαρά Κέρδη μετά φόρων | -€1.166εκ. | €32εκ. | - |

|  |  |  |
| --- | --- | --- |
| **Στοιχεία Ισολογισμού**  | **Α΄ Εξάμηνο 2020** | **Α΄ Εξάμηνο 2019** |
| Καταναλωτικά Δάνεια | €3.456εκ. | €3.960εκ. |
| Στεγαστικά Δάνεια | €11.777εκ. | €14.152εκ. |
| Δάνεια προς Μικρές Επιχειρήσεις | €4.117εκ. | €6.528εκ. |
| Δάνεια προς Μεσαίες & Μεγάλες Επιχειρήσεις | €17.686εκ. | €18.841εκ. |
| Ομόλογα Υψηλής Διαβάθμισης | €1.062εκ. | - |
| Σύνολο Χορηγήσεων (προ προβλέψεων) | €38.142εκ. | €43.563εκ. |
| Σύνολο Καταθέσεων  | €45.157εκ. | €41.344εκ. |
| Σύνολο Ενεργητικού | €66.965εκ. | €62.402εκ. |

|  |  |  |
| --- | --- | --- |
| **Χρηματοοικονομικοί Δείκτες**  | **Α΄ Εξάμηνο 2020** | **Α΄ Εξάμηνο 2019** |
| Καθαρό Περιθώριο Επιτοκίου | 2,09% | 2,28% |
| Δείκτης Κόστους προς Έσοδα | 46,4% | 48,0% |
| Μη Εξυπηρετούμενα Ανοίγματα (NPEs) | 15,3% | 32,8% |
| Σωρευτικές προβλέψεις προς μη εξυπηρετούμενα ανοίγματα | 60,6% | 54,5% |
| Προβλέψεις προς Δάνεια (Κόστος Κινδύνου) | 1,44% | 1,90% |
| Κεφάλαια Κοινών Μετοχών Κατηγορίας Ι (CET1) | 13,0% | 15,9% |
| Συνολική Κεφαλαιακή Επάρκεια (CAD) | 15,5% | 18,4% |

**Ορολογία – Ορισμός Εναλλακτικών Δεικτών Μέτρησης της Απόδοσης (ΕΔΜΑ) και λοιπών χρηματοοικονομικών δεικτών**

* **Δείκτης Δανείων προς Καταθέσεις:** Ο λόγος των δανείων και απαιτήσεων από πελάτες που επιμετρώνται στο αποσβέσιμο κόστος (amortised cost) προς τις υποχρεώσεις προς πελάτες στο τέλος της υπό εξέταση περιόδου.
* **Κέρδη προ προβλέψεων (PPI):** Λειτουργικά κέρδη προ απομειώσεων, προβλέψεων και εξόδων αναδιάρθρωσης όπως γνωστοποιούνται στις οικονομικές καταστάσεις της υπό εξέταση περιόδου.
* **Οργανικά κέρδη προ προβλέψεων (Core PPI)**: Το σύνολο των καθαρών εσόδων από τόκους, των καθαρών εσόδων από τραπεζικές αμοιβές και προμήθειες και των εσόδων από μη τραπεζικές υπηρεσίες αφαιρουμένων των λειτουργικών εξόδων της υπό εξέταση περιόδου.
* **Καθαρό Περιθώριο Επιτοκίου (NIM):** Ο λόγος των καθαρών εσόδων από τόκους σε ετησιοποιημένη βάση, προς το μέσο υπόλοιπο του συνόλου ενεργητικού των συνεχιζόμενων δραστηριοτήτων (ο αριθμητικός μέσος όρος του συνόλου ενεργητικού, εξαιρουμένων των στοιχείων ενεργητικού από μη συνεχιζόμενες δραστηριότητες, στην αρχή και στο τέλος της υπό εξέταση περιόδου καθώς επίσης και στο τέλος των ενδιάμεσων τριμήνων ).
* **Έσοδα από αμοιβές και προμήθειες:** Το σύνολο των καθαρών εσόδων από τραπεζικές αμοιβές και προμήθειες και των εσόδων από μη τραπεζικές υπηρεσίες της υπό εξέταση περιόδου.
* **Έσοδα από εμπορικές και λοιπές δραστηριότητες:** Το σύνολο των εσόδων από αποτελέσματα χαρτοφυλακίου συναλλαγών, αποτελέσματα από επενδυτικούς τίτλους και λοιπά έσοδα/(έξοδα) της υπό εξέταση περιόδου.
* **Δείκτης Κόστους προς Έσοδα:** Ο λόγος των λειτουργικών εξόδων προς τα λειτουργικά έσοδα.
* **Προσαρμοσμένα καθαρά κέρδη:** Τα καθαρά κέρδη από συνεχιζόμενες δραστηριότητες, εξαιρουμένων των εξόδων αναδιάρθρωσης, της ζημιάς απομείωσης υπεραξίας και τα κέρδη / ζημιές που σχετίζονται με το σχέδιο μετασχηματισμού, μετά από φόρο.
* **Μη Εξυπηρετούμενα Ανοίγματα (NPEs):** Σύμφωνα με το υφιστάμενο πλαίσιο της Ευρωπαϊκής Αρχής Τραπεζών (ΕΑΤ) - European Banking Authority (EBA) - στα NPEs περιλαμβάνονται δάνεια και απαιτήσεις από πελάτες σε καθυστέρηση άνω των 90 ημερών και δάνεια και απαιτήσεις από πελάτες αβέβαιης είσπραξης, δηλαδή δάνεια και απαιτήσεις από πελάτες τα οποία θεωρούνται μη εξυπηρετούμενα, παρόλο που είτε είναι ενήμερα, είτε είναι σε καθυστέρηση μέχρι 90 ημέρες, καθώς υπάρχουν ενδείξεις για δυσκολίες πλήρους αποπληρωμής χωρίς τη ρευστοποίηση της εξασφάλισης. Τα NPEs, όπως αναφέρονται στο παρόν, αφορούν τα δάνεια (προ προβλέψεων) που επιμετρώνται στο αποσβέσιμο κόστος, εκτός εκείνων που έχουν ταξινομηθεί ως κατεχόμενα προς πώληση.
* **Δείκτης NPEs:** Ο λόγος των NPEs προς το σύνολο των δανείων και απαιτήσεων από πελάτες (προ προβλέψεων), που επιμετρώνται στο αποσβέσιμο κόστος στο τέλος της υπό εξέταση περιόδου.
* **NPEs (σχηματισμός):** Καθαρή αύξηση/μείωση των NPEs της υπό εξέταση περιόδου εξαιρουμένης της επίπτωσης των διαγραφών, των πωλήσεων και λοιπών μεταβολών.
* **Δείκτης Κάλυψης NPEs:** Ο λόγος των συσσωρευμένων προβλέψεων για πιστωτικούς κινδύνους από δάνεια και απαιτήσεις από πελάτες, περιλαμβανομένων των προβλέψεων για δεσμεύσεις που σχετίζονται με το πιστωτικό κίνδυνο (στοιχεία εκτός ισολογισμού), προς το σύνολο των NPEs, στο τέλος της υπό εξέταση περιόδου.
* **Δείκτης Προβλέψεων (ζημιές) προς το μέσο υπόλοιπο δανείων (μετά από προβλέψεις) - Κόστος Κινδύνου:** Ο λόγος των προβλέψεων (ζημιών) για πιστωτικούς κινδύνους από δάνεια και απαιτήσεις της υπό εξέταση περιόδου σε ετησιοποιημένη βάση, προς το μέσο υπόλοιπο των δανείων και απαιτήσεων από πελάτες που επιμετρώνται στο αποσβέσιμο κόστος (amortised cost) (ο αριθμητικός μέσος όρος των δανείων και απαιτήσεων από πελάτες στο αποσβέσιμο κόστος, συμπεριλαμβανομένων εκείνων που έχουν ταξινομηθεί ως κατεχόμενα προς πώληση, στην αρχή και στο τέλος της υπό εξέταση περιόδου, καθώς επίσης και στο τέλος των ενδιάμεσων τριμήνων).
* **Συνολικός δείκτης Κεφαλαιακής Επάρκειας (Total Capital Adequacy ratio):** Ο λόγος των συνολικών εποπτικών κεφαλαίων, όπως ορίζονται με τους κανονισμούς (EE) Αρ.575/2013 και Αρ.2395/2017 με την εφαρμογή των σχετικών μεταβατικών διατάξεων που αφορούν την υπό εξέταση περίοδο, προς το σύνολο του σταθμισμένου ενεργητικού (Risk Weighted Assets - RWA). Το σταθμισμένο ενεργητικό είναι το σύνολο του ενεργητικού και των στοιχείων εκτός ισολογισμού του Ομίλου, σταθμισμένα με βάση τους συντελεστές στάθμισης κινδύνου σύμφωνα με τον κανονισμό (ΕΕ) Αρ. 575/2013, λαμβάνοντας υπόψη τον πιστωτικό, λειτουργικό και το κίνδυνο αγοράς.
* **Δείκτης κεφαλαίου κοινών μετοχών κατηγορίας 1 (CET1):** Ο λόγος των εποπτικών κεφαλαίων κοινών μετοχών κατηγορίας 1, όπως ορίζονται με τους κανονισμούς (EE) Αρ.575/2013 και Αρ. 2395/2017 με την εφαρμογή των σχετικών μεταβατικών διατάξεων που αφορούν την υπό εξέταση περίοδο, προς το σύνολο του σταθμισμένου ενεργητικού (Risk Weighted Assets - RWA).
* **Δείκτης κεφαλαίου κοινών μετοχών της κατηγορίας 1 (Πλήρης εφαρμογή):** Ο λόγος των εποπτικών κεφαλαίων κοινών μετοχών της κατηγορίας 1, όπως ορίζονται από τους κανονισμούς (EE) Αρ.575/2013 και Αρ.2395/2017 χωρίς την εφαρμογή των σχετικών μεταβατικών διατάξεων προς το σύνολο του σταθμισμένου ενεργητικού (RWA).
* **Ενσώματη Λογιστική Αξία (Tangible Book Value)**:Το σύνολο των Ιδίων Κεφαλαίων που αναλογούν στους μετόχους εξαιρουμένων των προνομιούχων μετοχών, των προνομιούχων τίτλων, δικαιωμάτων τρίτων και άυλων πάγιων στοιχείων.
* **Ενσώματα ίδια κεφάλαια ανά μετοχή (Tangible Book Value/Share)**: Ο λόγος της ενσώματης λογιστικής αξίας προς τον αριθμό κοινών μετοχών σε κυκλοφορία στο τέλος της περιόδου, εξαιρώντας τον αριθμό των ιδίων μετοχών.
* **Απόδοση Ενσώματων Ιδίων Κεφαλαίων:** Ο λόγος των προσαρμοσμένων καθαρών κερδών προς την Ενσώματη Λογιστική Αξία (Tangible Book Value).
* **Βασικά Κέρδη ανά μετοχή** (Basic Earnings per share - EPS): Ο  λόγος των καθαρών κερδών που αναλογούν στους κατόχους κοινών μετοχών προς το μέσο σταθμισμένο αριθμό κοινών μετοχών σε κυκλοφορία κατά τη διάρκεια της περιόδου, εξαιρώντας το μέσο αριθμό ιδίων μετοχών κατά τη διάρκεια της περιόδου.
1. Pro-forma για την αναγνώριση των ομολόγων υψηλής διαβάθμισης της συναλλαγής Cairo. [↑](#footnote-ref-2)
2. Προσαρμοσμένα καθαρά κέρδη. [↑](#footnote-ref-3)
3. Προσαρμοσμένα καθαρά κέρδη. [↑](#footnote-ref-4)
4. Προσαρμοσμένα καθαρά κέρδη. [↑](#footnote-ref-5)
5. |  |
| --- |
|  Το Δ’ τρίμηνο του 2019, ο Όμιλος προέβη σε αλλαγή της λογιστικής πολιτικής επιμέτρησης των επενδύσεων σε ακίνητα από τη μέθοδο κόστους στη μέθοδο της εύλογης αξίας με αναδρομική εφαρμογή της. Ως εκ τούτου, τα συγκριτικά στοιχεία που αφορούν στα προηγούμενα τρίμηνα του 2019 έχουν αναμορφωθεί. |

 [↑](#footnote-ref-6)